Búið er að leggja fram nýtt frumvarp til laga um stjórn veiða á makríl við Ísland . Það gerir Sigurður Ingi Jónsson sjávarútvegsráðherra og þingmaður Framsóknarflokksins . Sennilega mun fyrsta umræða um frumvarpið fara fram í næstu viku . Það fer svo til frekari umræðu og vinnslu hjá atvinnuveganefnd þingsins . Samkvæmt frumvarpinu yrði makrílveiðum alfgerlega stjórnað með ákvörðunum og úhlutunum veiðikvóta . Enginn greinarmunur yrði þar gerður á veiðistjórn minnstu báta til stærstu skipa . Hlutdeild smábáta í leyfilegum heildarafla á makríl yrði fimm prósent . Stóru veiðiskipin fengju afganginn , það er 95 prósent . „ Tíðindin eru mikil vonbrigði fyrir trillukarla . Þeir rétt byrjaðir að hasla sér völl í veiðunum og búnir að kosta miklu til . Efni frumvarpsins er langt frá því að komið sé til móts við kröfu LS um frjálsar makrílveiðar færabáta þar sem viðurkennd aflahlutdeild yrði 18% . Það er því ljóst að mikil barátta er framundan hjá smábátaeigendum við að vinna kröfum sínum fylgis meðal alþingismanna , “ segir í frétt á vef Landssambands smábátaeigenda . Síðustu sumarvertíð voru 121 smábátur við makrílveiðar . Þeir öfluðu all 7.466 tonna . Helstu atriði frumvarpsins sem varða færabáta : - Gildistími aflahlutdeildar er sex ár , en framlengist sjálfkrafa um eitt ár í senn hafi engar breytingar verið gerðar fyrir 1. janúar ár hvert . - Aflahlutdeild báta sem stundað hafa færaveiðar á makríl skiptist á grundvelli aflareynslu þeirra á undanförnum 6 árum , 2009 - 2014 . - Við útreikning á aflahlutdeild er byggt á samanlögðum afla hvers og eins , þó þannig að afli áranna 2009 - 2012 er margfaldaður með 1,43 .